Diari Oficial de la Generalitat Valenciana


Sumari del DOGV 4184, del 06-02-2002 (2002/647)

Informació pública de la modificació puntual de l'àmbit Pilkington.
-------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/647


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual de l'àmbit Pilkington. [2002/M647]
  
El ple de la corporació municipal, en sessió extraordinària, celebrada el dia 19 de desembre de 2001, va adoptar, entre d'altres, el següent acord:
  
«Expedient 7/2001. Modificació puntual àmbit Pilkington.
  
Vist el contingut de l'informe de l'arquitecte municipal de data 4 de desembre de 2001, i que té el tenor literal següent:
  
Antecedents.
  
Els moviments de fusió entre les empreses multinacionals dedicades a la fabricació del vidre per a la indústria automobilística provocaren un canvi en la titularitat de la factoria saguntina SIV, passant a denominar-se l'empresa SIV-Pilkington. Els seus plans de desenvolupament a nivell comunitari desembocaren en una forta inversió a Sagunt per a completar el procés integral de fabricació.
  
En concret es preveu la utilització d'un nou sistema desenvolupat per Pilkington per al forn de fabricació del vidre (Float), de forma molt allargada i que al final i com a prolongació inclou unes construccions auxiliars i de magatzematge com a final del procés productiu.
  
Açò va obligar en el seu dia a modificar el sistema detallat d'espais lliures indicat en el PGOU, ja que es produia invariablement una invasió de la zona verda situada en l'extrem est de la parcel·la.
  
Aquesta primera reordenació de la zona verda mantenia la superfície de sòl públic prevista pel PGOU i situada en l'extrem est de la parcel·la, fixada en 35.000 m2), dividint-la en dues zones:
  
- Una situada a l'est, amb una superfície de 22.500 m2.
  
- Una altra en forma d'L, de 12.300 m2.
  
Els espais públics i resultants sumaven 35.800 m2.
  
La citada modificació va ser aprovada definitivament pel conseller en data 2 de juny de 1999.
  
Amb posterioritat a aquesta data es produeix un canvi en l'estructura de l'empresa, dividint-se en Pilkington y Glapick. Segons manifesten a l'ajuntament els plans de creixement fan inviable l'ordenació detallada modificada, produint-se un conflicte entre les necessitats d'una empresa estratègica i l'exigència del compliment del planejament aprovat.
  
Davant aquesta circumstància es planteja una nova modificació de l'ordenació detallada que responga a aquestes necessitats sense afectar els interessos generals.
  
Com a premissa cal tindre en compte que es tracta d'una parcel·la única morfològicament parlant, no d'un polígon, la qual cosa situa la funcionalitat dels espais verds públics en un altre context menys exigent. És per això que, davant la dificultat de reconstruir formalment l'actual zona verda, optarem per disminuir la seua superfície, modificant l'aprofitament del sector.
  
Aquest fet comportarà les següents exigències:
  
- La superfície mínima dels espais lliures no serà inferior al 10% del sector.
  
- Complirà els paràmetres dimensionals exigits pel Reglament de Planejament.
  
- L'aprofitament es reduirà en els termes de l'article 17 de l'annex del Reglament de Planejament.
  
Paràmetres de la modificació:
  
Les magnituds a considerar són les següents:
  
- La superfície del sector és de 272.300 m2.
  
- La superfície de la zona verda segons el planejament vigent és de 35.800 m2.
  
- D'acord amb els articles 176 i 177 de les normes urbanístiques del Pla General, secció 4a del capítol 2n, sòl urbà industrial, Títol III, Sòl Urbà, l'aprofitament total del sector és de 704.264 m2t.
  
- L'índex INDa entre la superfície destinada a espais lliures i l'aprofitament segons l'ordenació vigent resulta ser de 0,0508.
  
Proposta
  
D'acord amb les alternatives estudiades amb les empreses afectades, es proposa una zona verda discontínua de 27.401 m2, segons plànol adjunt. Aquest sistema d'espais lliures:
  
- Suposa el 10% del sector.
  
- Té dimensions adequades que el fan computable segons el Reglament de Planejament.
  
La superfície esmentada suposa una reducció de l'actual, cosa que significa que ha de procedir-se a una reducció equivalent de l'aprofitament urbanístic per a poder complir l'article 17 de l'annex del Reglament de Planejament.
  
Aquest nou índex d'edificabilitat es fixa en 1,95 m2t/m2.
  
D'aquesta forma:
  
- La superfície del sector queda inalterable (272.300 m2).
  
- La superfície de la zona verda segons la nova ordenació detallada és de 27.401 m2.
  
- D'acord amb el nou aprofitament tipus, l'aprofitament total del sector seria de 530.985 m2t.
  
- L'índex ISDn entre la superfície destinada a espais lliures i l'aprofitament, segons la nova ordenació seria de 0.0516.
  
Es compleix, doncs, l'exigència del Reglament de Planejament per a la modificació proposada.
  
Organismes afectats:
  
- Demarcació de Carreteres del Ministeri de Foment.
  
- Renfe.
  
- Enagás.
  
Servituds:
  
Les corresponents a les infraestructures de la xarxa primària:
  
- Carretera d'accés al port.
  
- Ferrocarril.
  
- Gasoducte.
  
Obres de connexió:
  
Aquesta modificació no fa necessàries obres de connexió externa.
  
Ordenació estructural:
  
La modificació que es proposa afecta exclusivament l'ordenació detallada del PGOU.»
  
Actuacions procedimentals:
  
L'article 55 de la LRAU estableix que: 1. El canvi o substitució de determinacions en els plans i programes exigeix complir el mateix procediment legal previst per a la seua aprovació.
  
L'objecte de la modificació és un element de l'ordenació detallada, en estar integrat dins de la xarxa secundària de dotacions, cosa que faria pensar que la modificació es realitzaria mitjançant una aprovació definitiva municipal, sent circumstancial el fet que estiga definit directament pel PGOU, per ser sòl urbà.
  
No obstant això, el fet que es modifique l'emplaçament d'una zona verda i es produïsca una reducció de la superfície efectiva d'aquesta, fa convenient el seguiment literal de l'article 55.1 LRAU, i en conseqüència, seguir el procediment establit per a l'aprovació del PGOU, amb la qual cosa es produirà una aprovació definitiva autonòmica.
  
L'article 38 de la LRAU estableix sobre això.
  
«... 2. L'òrgan competent de l'administració que promoga o supervise la redacció del pla, conclosa aquesta, el sotmetrà simultàniament a:
  
A) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant aquesta, el projecte diligenciat del pla haurà d'estar depositat, per a la seua consulta pública, en l'ajuntament o ajuntaments afectats pel canvi d'ordenació i, si escau, en un local de l'administració promotora situat a la capital de província.
  
No serà preceptiu reiterar aquest tràmit en un mateix procediment, fins i tot ni quan s'introduïsquen modificacions substancials en el projecte; serà suficient que l'òrgan que atorgue l'aprovació provisional la notifique als interessats personats en les actuacions.
  
B) Informes dels distints departaments i òrgans competents de les administracions exigits per la legislació reguladora de les seues respectives competències, tret que ja s'hagen adoptat previs acords interadministratius. Excepte en aquest últim cas, quan es tracte de plans generals, serà preceptiu l'informe de les conselleries competents en matèria d'educació i sanitat.
  
La falta d'emissió en el termini d'un mes dels informes o dictàmens no interromprà la tramitació.
  
L'arquitecte municipal, en el seu informe, assenyala com a administracions afectades per la modificació i de les quals caldrà sol·licitar l'informe pertinent tant la Demarcació de Carreteres a València del Ministeri de Foment com Renfe.
  
Competència per a l'adopció de l'acord:
  
De conformitat amb el que disposa l'article 38 de la Llei 6/1994, LRAU, així com l'article 22 de la Llei 7/1985, RBRL, la competència per a obrir el període d'informació pública és del ple, i l'acord s'ha d'adoptar per majoria absoluta segons l'article 47.3 de la mateixa llei.
  
A la vista del que s'ha exposat, de conformitat amb el dictamen de la Comissió Informativa Permanent d'Urbanisme, l'ajuntament en ple, per unanimitat, acorda:
  
Primer
  
L'obertura d'informació pública en el període mínim d'un mes, de la modificació del PGOU, en els termes indicats en la part expositiva d'aquest acord.
  
Segon
  
Publicar l'acord en el Diari Oficial de la Generalitat Valenciana i en un diari no oficial d'àmplia difusió a la localitat.
  
Tercer
  
Sol·licitar informe dels serveis administratius sectorials, i en concret de la Conselleria d'Obres Públiques, Urbanisme i Transports, la Demarcació de Carreteres a València del Ministeri de Foment, i de Renfe.»
  
Aquest acte, de conformitat amb el que estableix l'article 109 de la Llei 30/1992, de 26 de novembre, posa fi a la via administrativa.
  
Contra aquest es podrà interposar, amb caràcter potestatiu, recurs de reposició o impugnar-lo directament davant la jurisdicció contenciosa administrativa.
  
En el supòsit que s'opte per la interposició del recurs de reposició, es farà davant l'òrgan municipal que va dictar l'acte en el termini d'un mes a comptar des de l'endemà de la publicació d'aquest, i caldrà tindre en compte que aquesta interposició impedirà, fins la seua resolució expressa o desestimació presumpta, la utilització de la via contenciosa administrativa.
  
El recurs ha de resoldre's i notificar-se en el termini d'un mes, i s'entendrà desestimat; quedarà expedita la via contenciosa administrativa en cas contrari.
  
En el supòsit que es decidisca interposar recurs contenciós administratiu directament, es farà, de conformitat amb el que disposen els articles 10, 14 i 46 de la Llei 2971998, de 13 de juliol, Reguladora de la Jurisdicció Contenciosa Administrativa, davant la sala contenciosa administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptats des de l'endemà de la publicació d'aquest.
  
Tot això sense perjudici que pugar exercir qualsevol altra acció o recurs que estime convenient en defensa dels seus drets.
  
Cosa que es trasllada als efectes oportuns i a reserva del que resulte de l'aprovació de l'acta corresponent.